
A fogyatékossággal élő munkavállalók munkaerőpiaci felzárkóztatásának egyes lehetőségei

Kulcsszavak: fogyatékossággal élő, munkavállaló, esélyegyenlőség, egyenlő bánásmód, diszkrimináció
Kutatásom során a fogyatékossággal élő munkavállalók helyzetét vizsgáltam, nemcsak a hazai viszonyokat nézve, hanem az európai helyzetet is szem előtt tartva. Az Európai Unió szabályozására is kiemelt hangsúlyt fektettem, hiszen ez a hazai jogalkotásra is nagy hatást gyakorol.Véleményem szerint az ilyen védett tulajdonsággal rendelkező munkavállalók csoportja
nagyobb figyelmet érdemelne, helyzetük máig megoldásra vár. A jövő feladata lesz az őket ért jogsértések megelőzése. Ahogy az már a címben is látszik, a fogyatékossággal élők jelentős hátránnyal indulnak a munkaerőpiacon. A kutatásom során a fogyatékossággal élő és a megváltozott munkaképességű munkavállaló fogalma közti különbségre is kitértem.
A fogyatékosság, mint védett tulajdonságot érintő diszkriminációs jogeseteket elemeztem a dolgozatban.
A kutatásom során kifejtem a saját véleményemet is a témával kapcsolatban, ezenkívül
megoldási lehetőségekkel is foglalkoztam. Bemutatok továbbá statisztikákat, adatokat is, amelyből világosan látszik, mennyire fontos a fogyatékossággal élő személyek helyzetével foglalkozni, kiemelt jelentőséggel a munkaerőpiacon.
A témával összefüggésben saját kutatást is végeztem, amelynek célja annak igazolása, hogy a társadalom tagjai mennyire vannak tisztában az egyenlő bánásmóddal kapcsolatos jogokkal, van-e környezetükben fogyatékossággal élő, a gyakorlatban felismernék-e az ilyen helyzeteket. A dolgozatom végén pedig az általam elért kutatási eredményeket összegzem, levonom a következtetéseket arra vonatkozóan, mivel lehetne az ilyen védett tulajdonsággal rendelkező csoport tagjainak a nehézkes helyzetét a továbbiakban javítani.



